google/wiki40b huggingface dataset:
Roger Aandalen

Karriere

Ved paralympiske sommerleker 1996 i Atlanta ble Aandalen slått ut av spanske Miguel Gomez i kvartfinalen. I lagkonkurransen kom Norge på 4.-plass, etter å ha tapt bronsekampen 2-9 for Sør-Korea. I tillegg til Aandalen spilte Kristoffer Væhle Rodriguez, Alf Reidar Olsen og John Nørsterud på det norske laget. Ved de neste paralympiske sommerlekene, i Sydney vant han to kamper og tapte to i grunnespillet, og gikk ikke videre til sluttspillet. I lagkonkurransen (BC1-2) greide Norge å komme seg til sluttspillet, men ble slått ut av Portugal i kvartfinalen, som var første kamp i sluttspillet. Portugal vant denne kampen 7-4. Denne gangen spilte Aandalen sammen Erlend Andersen, Alf Reidar Olsen og Inger Bille. 
Aandalen fikk sølv ved World Cup i 2003, bak portugisiske João Paulo Fernandes, og med danske Henrik Jørgensen på bronseplass. Det norske laget kom på 11.-plass i dette mesterskapet. Året etter tok han sølv i Boccia under de Paralympiske sommerleker i Athen i 2004, der han tapte 2-4 for João Fernandes i finalen. I lagkonkurransen kom Norge sist i sin gruppe i gruppespillet, og kom ikke til sluttspillet. Han kom på 7.-plass ved EM i 2005, der Norge kom på 8.-plass, og 31.-plass ved VM i 2006, der Norge endte på 17.-plass. Ved utgangen av 2006 var han rangert som nummer fem i verden i klassen BC1. 
I 2007 kom han på 7.-plass ved World Cup, som ble arrangert i Vancouver i Canada. Her kom det norske laget i klassen BC1-2 på 4.-plass i lagkonkurransen. I 2008 deltok han ved paralympiske sommerleker 2008 i Beijing, der han kom på 18.-plass individuelt. I lagkonkurransen ble Norge slått ut i kvartfinalen, av Storbritannia. 
Ved EM i boccia 2009 kom han på 6.-plass, mens det norske laget greide en 5.-plass. Ved VM i 2010 i Lisboa kom han på 7.-plass. Denne gang ble Norge slått ut av Argentina i åttendedelsfinalen, og endte på 10.-plass. Ved World Cup i 2011 kom han på 7.-plass individuelt, men i lagkonkurransen kom ikke Norge videre til sluttspillet. Han fikk bronse ved Europa Cup 2011 på Hamar. Ved utgangen av 2011 var han rangert som nummer seks i verden. 
Han deltok ved paralympiske sommerleker 2012 i London. Der fikk han bronse individuelt, etter seier 6-4 over Jose Carlos Chagas de Oliveira i bronsefinalen.
Yongqiao

Yongqiao (kinesisk: 埇桥区; pinyin: Yǒngqiáo Qū) er et bydistrikt i den kinesiske provinsen Anhui. Det ligger under byprefekturet Suzhou (宿州).
Vifta med händerna

Musikkvideo

En musikkvideo ble spilt inn til låten. På videoen så er Basshunter DJ mens Patrik och Lillen synger låten på en club.
Anguliphantes angulipalpis

Utseende

Anguliphantes angulipalpis er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Anguliphantes angulipalpis er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Malmskrivergården

Malmskrivergården er en fredet gård i Sandvika i Bærum kommune. Gården tilhørte opprinnelig Bærums Verk og ble oppført om lag 1650 for malmskriveren ved Verket. Malmskriveren kontrollerte lossing, lagring og transport av jernmalmen som kom sjøveien fra Sørlandet og skulle fraktes videre med hest og kjerre opp til Verket.
Våningshuset er en laftet og panelt bygning i halvannen etasje med valmet tak. Opprinnelig hadde bygningen rektangulær form, men har senere fått et tilbygg i vinkel i forbindelse med at den ble skysstasjon. I tillegg til våningshuset inneholder gårdsanlegget bryggerhus med en bakerovn i pusset tegl og et kombinert fjøs og låvebygg. Fjøset er murt av slaggstein fra masovnen på Bærums Verk. Begge uthusene er fra 1790-årene. Malmskrivergården er den eldste bevarte bebyggelsen i Sandvika og de tre bygningene ble fredet i 1979.
Det lille gårdsanelgget er omgitt av nyere bebyggelse på tre sider, mens fra sørsiden er det fri sikt over Sandviksveien og E18 mot fjorden. Malmskrivergården danner et nærmest lukket tun hvor det vinkelformede våningshuset, bryggerhuset og fjøset danner fire sider. Sør for våningshuset er det en liten hage.
Malmskrivergården huser i dag (2019) Barnebokforlaget, Eroom Consult, Indigo Arkitekter og Lises Hud & Velvære.
Trøllhøvdi

Trøllhøvdi (norsk: trollhodet) er en holme på Færøyene, beliggende utenfor nordspissen av Sandoy.
Holmen er med sine 19 hektar Færøyenes tredje største.
VM i turn 2003

Det 37. verdensmesterskapet i turn ble arrangert i perioden 16. til 24. august 2003, i Anaheim i USA.
Stor skivesnegl

Utseende

Skivesneglene gjenkjennes lett på skallet som er skiveformet, det vil si at spiralene (vridningene) ligger «inne i hverandre», flatt, og gjør skallet flatt. Det er ikke kjegleformet som en kremtopp.
Kroppen (foten) er opptil 35 millimeter lang. Skallet er stort og mørkt, grå brunt, smalt og høyt, som en skive. Det er snodd mot venstre i motsetning til de fleste andre snegler som har høyrevridd skall.  Skallhøyde er 10-14 millimeter  og det har 5-5,5 vridninger. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Lungeåpningen er på venstre side. De fleste skal er høyrevridde, men noen (skivesnegler og blæresnegler) er venstrevridde.  Mål er skallhøyde og nummer er vridninger.  
Alle skivesnegler har hemoglobin i blodet og har derfor en mer eller mindre gjenkjennelig rød farge.

Levevis

Stor skivesnegl finnes i ferskvann.
De legger gjennomsiktige egg innkapslet i faste, geleaktige klaser på planter, steiner og andre objekter.
Fraksjonsleder

Fraksjonsleder er den som leder representantene i en fraksjon. Mediene omtaler ofte fraksjonslederne som talsmenn for sitt fagområde, for eksempel finanspolitisk talsmann.
Slovakias herrelandslag i fotball

VM 2010

Slovakia deltok i verdensmesterskapet for første gang som selvstendig nasjon i Sør-Afrika i 2010. De kvalifiserte seg til mesterskapet ved å vinne UEFA kvalifiseringsgruppe 3 foran Slovenia, Tsjekkia, Nord-Irland, Polen og San Marino. De ble klare for VM den 14. oktober 2009 etter en 1-0 seier borte mot Polen. Slovakia ble trukket i samme gruppe som Italia, New Zealand og Paraguay. Deres første kamp i et verdensmesterskap endte 1-1 mot New Zealand etter å ha sluppet inn et mål tre minutter på overtid. Dette ble videre oppfølgt av et 0-2 tap for Paraguay og en 3-2 seier over regjerende verdensmester Italia. Slovakia endte som nummer to i sin gruppe og slo dermed ut Italia. For første gang i historien ble begge finalistene fra forrige VM slått ut i gruppespillet. I åttendedelsfinalen tapte de 2-1 for laget som endte opp med å bli tapende finalist, Nederland. Kampens siste spark på ballen var Róbert Vitteks straffescoring fireminutter på overtid. Scoringen førte til at Vittek på det tidspunktet ble stående som delt toppscorer med David Villa frem til sistnevnte scoret i Spanias 1-0 seier over Portugal.
Seljakt

Seljakt for fritidsformål i norske kystområder foregår i begrenset omfang etter selartene havert, steinkobbe, ringsel og grønlandssel. Norsk selfangst foregår i andre områder, og etter andre arter.
Forskrift om forvaltning av sel på norskekysten regulerer hvilke arter som kan jaktes, jakttid, og krav til jegerne. Fiskeridirektoratet fastsettes årlige kvoter for jakten.
Musius

Utseende

Middelsstore, avlange, mørke trebukker. Antennene er nokså tynne, lengre enn kroppen, de fem innerste leddene, særlig dte femte, noe forstørrede. Hodet er fremstrakt. Pronotum er sylindrisk med en pigg på hver side. Dekkvingene er jevnbrede. Beina er nokså lange og tynne.

Utbredelse

Artene er endemiske for Madagaskar.
Podoxenus

Utseende

Middelsstore, avlangt ovale, halvmatte bladbiller, gjerne brunrøde til svarte på farge. Kroppen er ganske hvelvet sett fra siden, dekkvingene med tydelige punktrader.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Sør-Amerika, i alle fall i Peru og Brasil.
Engelsk svettesyke

Engelsk svettesyke (engelsk: english sweate; latin: sudor anglicus) var en mystisk og svært smittsom sykdom som herjet epidemisk i England og i noen tilfeller på det europeiske kontinentet. Den opptrådte antagelig første gang allerede i tidlig middelalder, særlig på De britiske øyer, og spesielt blant overklassen. Den begynte på nytt i 1485. Det siste utbruddet skjedde 1551, og deretter forsvant tilsynelatende sykdommen etter en periode på knappe tusen år. Den er ikke kjent verken før eller etter dette korte tidsrommet. Symptomene meldte seg dramatisk og plutselig, og sykdommen kunne føre til døden i løpet av få timer. Symptomene kjennetegnes ved høy feber, voldsom hodepine og stinkende svette. Den har derfor ofte blitt regnet som en form for pest, uten at det er noen sikker relasjon til kjente pestformer. Årsaker, smittekilder og smitteformer er fortsatt ukjent.
Henrik VIII av England var alltid redd for å smittet av sykdom, og gikk til store anstrengelser i 1528 for å unngå det ved å forlate London og oppholde seg i et tårn ved Hunsdon i Hertfordshire med kun en tjener. En av hans sekretærer, Brian Tuke (død 1545), fikk svettesyken, men i motsetningen til andre ofre fikk han ikke panikk. Han var overbevist om at psykologiske faktorer spilte en rolle. Svettesyken var kjent i Europa som «kongen av Englands syke». Da den herjet blant befolkningen i den engelske byen Calais i dagens Frankrike ble det ikke rapportert et eneste tilfelle et stykke unna i den franske byen Gravelines, til tross at handelsmenn reiste mellom de to byene. Da noen kom med syken fra Sussex til London, og dette ble kjent, ble tusenvis syke i løpet av natten, skjønt ingen barn fikk det. Den franske ambassadøren i London, Jean du Bellay, rapporterte at til tross for at det ble sagt at 40 000 hadde fått syken var det kun 2 000 døde.
Det er mulig det var en virussykdom som hadde et dyr som hovednisje. Flere forslag har vært fremmet, eksempelvis at det var en svært ondartet form for influensa. Smittsom sykdom har sin årsak i møtet mellom mikroorganismer og mennesker. Mikroorganismer tenderer til grådig å utnytte sin nisje og deretter dø ut med sine ofre. En rekke sykdommer har forsvunnet på denne måten, kanskje var det også tilfellet med svettesykdommen. Det har også blitt foreslått at det var en ennå ukjent art av hantavirus, en slekt av RNA-virus innen familien Bunyaviridae.
En annen medisinsk tilstand som ikke er relatert til engelsk svettesyke, hyperhidrose, kalles også uformelt for svettesyke.
Markusløven

Markusløven er symbolet for evangelisten Markus, og i illustrasjoner av evangelistene er løven hans attributt. Markus er skytshelgen for Venezia, og løven er et viktig symbol for byen, og dessuten et element i den italienske marinens flagg.
Symbolene til de fire evangelistene stammer fra kirkefaderen Ireneus av Lyon, som hentet symbolene fra kjerubene beskrevet i Esekiel 1: Midt i ilden viste det seg likesom fire skikkelser, som så slik ut: De hadde utseende som mennesker, men hver av dem hadde fire ansikter og fire vinger. (Esek 1,5-6) De hadde menneskeansikt foran, og alle fire hadde løveansikt på høyre side, okseansikt på venstre side og ørneansikt bak. (Esek 1,10) I kjerubernes ansikter så Ireneus Kristi natur og gjerning uttrykt, og løven henviste til Jesu styrke og majestet. Ireneus knyttet løven til Johannes, men Hieronymus foretrakk å knytte løven til Markus, og slik ble det.
Markus ble Venezias skytshelgen i 828, da antatte relikvier fra Markus ble brakt til byen av veneziske handelsmenn som hadde stjålet dem i Alexandria. Markuskirken ble oppført for å huse relikviene, og Markusløven ble et viktig symbol for byen.

Flagg og våpen

Markusløven er det heraldiske symbolet for Republikken Venezia. På grunn av byens rolle som viktig havneby, ble den etterhvert også et symbol for den italienske marine og handelsflåte.
Eksempler på bruk i flagg og våpen:
Halloween (film)

Handling

Filmen begynner i den fiktive byen, Haddonfield, Illinois, med at vi ser gjennom en mystisk skikkelses øyne. Skikkelsen sniker seg inn i familien Myers sitt hus, der han tar på seg en klovnemaske og bruker en kjøkkenkniv til å drepe 17 år gamle Judith. Når Judith sine foreldre kommer hjem finner de den 6 år gamle broren hennes, Michael Myers stående utenfor huset med en blodig kniv ikledd en klovnemaske. 15 år senere rømmer Michael som voksen fra mentalsykehuset, Smiths Grove som han ble lagt inn på. Han stjeler så masse utstyr til sin terrorferd, inkludert en kjelerdress fra en drept mekaniker. Imellomtiden prøver doktoren til Micahel, Sam Loomis, å spore opp Michael med hjelp av Sherriff Brackett. Unge Laurie Strode, blir iakttatt av en mystisk person utenfor skolen hennes. På hjemveien blir hun også sett på av den samme skikkelsen. Det er halloween og Laurie skal være barnevakt. Fort blir vennene hennes drept av skikkelsen som med en selvfølge er Michael. Den første er Annie Brackett, datteren til sherriffen, som får strupen skåret over. Så er det Lynda Van Der Klok og hennes kjæreste Bob. Bob blir spiddet med en kniv og Lynda blir kvalt. Laurie oppdager dette gjennom en telefon samtale. Hun oppdager likene og prøver å rømme fra Michael. Hun prøver også å drepe han. Etter mange forsøk blir hun nesten kvalt av Myers, men Loomis kommer inn og skyter han ned fra balkongen. Myers ser ut til å være død, men når Loomis ser ned er liket borte. Filmen slutter så med at Laurie gråter og vi ser klipp av åsteder der terroren har tatt sted samt Michael sin pusting i bakgrunnen.

Om filmen

Michael Myers går kledd i en mørk, skitten kjeledress som han tar fra et av sine ofre under rømningsferden. Han går også med en mørkthåret hvit maske, som han stjal fra en butikk. I nyinspillingen gjemmer han masken under gulvet i det gamle huset sitt.
Masken til Michael Myers, var opprinnelig en Star Trek-maske (Captain Kirk). Den ble spraymalt hvit, og øyehullene ble kuttet større, samt at kinnskjegget ble revet av. Det var også planer om at han skulle bruke en klovnemaske (Emmet Kelly) i filmen, men valget falt på den hvitmalte Kirk-masken.
Michael Myers dreper stort sett sine ofre med en stor kjøkkenkniv av merket Lamson.

Ettertid

Filmen Halloween har hatt mange etterfølgere. En nyinnspilling ble laget i 2007, regissert av rockeren Rob Zombie. Han regisserte også nyinnspillingen av den andre filmen i 2009, selv om bare en liten del av filmen faktisk har samme handling som den originale. I 2018 kom den ellevte Halloween-filmen, igjen med Jamie Lee Curtis i hovedrollen, og der handlingen er en direkte fortsettelse av handlingen i den første filmen. Halloween-filmene har inspirert utallige skrekkfilmer opp gjennom årene. Den mest kjente er Fredag den 13de-serien fra 1980–2009. 
Det amerikanske filminstituttet (AFI) har kåret Halloween til tidenes 68. beste spenningsfilm fra USA.
Dal (Eidsvoll)

Dal er et tettbebygd sted sør i Eidsvoll i Akershus, like nord for kommunegrensen til Ullensaker. Dal stasjon på Hovedbanen ligger her.
Opprinnelig var Dal et trafikknutepunkt med hoteller og butikker. Siden 2000 er området blitt et attraktivt område for utbyggere og tilflyttere grunnet nærheten til E6, Oslo lufthavn, Gardermoen, Jessheim og Oslo.
Rennfast

Rennfast var navnet på prosjektet med fastlandsforbindelse til Rennesøy kommune, nord for Stavanger i Rogaland. 
Veiforbindelsen er en del av Europavei 39 som forbinder Rennesøy, Mosterøy, Bru, Sokn, Vestre Åmøy i Rennesøy kommune, samt Austre Åmøy i Stavanger kommune, til fastlandet ved Randaberg. Den ble åpnet 30. november 1992 og består av 29,9 km vei. Totalkostnad var 770 millioner kroner som var helfinanisert av bompenger. Rennfast ble bygd av entreprenørfirmaene Rogaland Contractors og Kruse Smith.
Fra og med åpningen har det vært bompenger på Sokn i Rennfast. 15. mars 2006 ble Rennfast nedbetalt og fram til fredag den 28. juli 2006 klokken 12.00 ble bompengene brukt til å finansiere Finnfast, videre forbindelse til Finnøy. Rennfast er foreslått vernet i Nasjonal verneplan for veger, bruer og vegrelaterte kulturminner.
Det er to tunneler i Rennfast. Byfjordtunnelen er 5875 meter og går 223 meter under havet. Mastrafjordtunnelen er 4424 meter og går 133 meter under havet. Det er også to bruer som er en del av Rennfast. Askjesund bru og Åmøy bru.
Rennfast har ferje mellom Mortavika og Arsvågen (25 min, 2 turer/time). Ved ferjeleiet i Mortavika er det oppstillingsplass til 400 biler.
Omtrent halvparten av trafikken i Rennfast like før bompengeinnkrevingen opphørte, var lokaltrafikk.
Den uendelige historien 2

Den uendelige historien 2 (original: The NeverEnding Story II: The Next Chapter) er en tysk-amerikansk eventyrfilm fra 1990. Den er oppfølgeren til Den uendelige historien (1984). Filmen var regissert av George T. Miller. De ledende rollene spilles av Jonathan Brandis, Kenny Morrison, og Alexandra Johnes. Den eneste skuespilleren som returnerte fra den første filmen var Thomas Hill som Mr. Koreander.
Denne filmen brukte elementer fra Michael Endes roman The Neverending Story (primært andre omgang), men introduserte en ny historie.
Filmen fikk hard medfart av kritikerne.
Porozovo

Porozovo (russisk: Порозово) er et tettsted i Ivanovo oblast i Russland. Befolkning: ca 100 (2002). Ligger på venstre bredd av elva Volga.
TrøndelagKraft

Historie

Selskapet ble til i forbindelse med utbyggingen av vannkraftverket i Øvre Leirfossen og med tanke på fremtidig utbygging og drift av sporvei i Trondheim. 
Kraftverket og persontrafikk-delen av selskapet ble skilt i to forskjellige bedrifter Trondheim Energiverk og Trondheim Sporvei i 1936.
Det opprinnelig kommunalt eide Trondheim Energiverk ble i 2002 solgt til Statkraft. Selskapets navn ble i 2007 endret til Trondheim Energi. Selskapet skiftet navn til Trondheim Energi AS. Kraftproduksjonsenheten, Trondheim Energi Kraft AS, ble innlemmet i Statkrafts produksjonsorganisasjon 1. januar 2009. Strømsalg og krafthandelsenheten, Trondheim Energi Kraftsalg AS, ble fra 1. januar 2010 overtatt av Fjordkraft AS, og skiftet i august 2010 navn til Trondheim Kraft. Trondheim Energi Nett AS ble sommeren 2010 oppkjøpt av TrønderEnergi AS. Nettselskapet hadde Trondheim og Klæbu kommuner som konsesjonsområde .

Virksomhet

I dag er Trondheim Kraft strømleverandør til boliger og bedrifter i Trondheimsregionen spesielt, men også til hele Norge. Forretningsområdet er kraftinnkjøp, porteføljeforvaltning, fakturering og kundeservice for strøm. Strøm og overføring av strøm, nettleie, er i Norge to adskilte tjenester.

Sponsor

TrøndelagKraft har en lokal ordning til gode formål hvor lokale klubber, borettslag og foreninger kan søke om støtte. I tillegg samarbeider TrøndelagKraft med blant andre Olavsfest, Ranheim, Stjørdals Blink og Levanger.
Maria Arredondo

Biografi

Hun opptrådte mye allerede som barn og fikk kontrakt med artistbyrået Scandinavian Artist Management da hun var 14 år gammel og med plateselskapet Universal Music i 2000. Arredendo har samarbeidet med blant andre Christian Ingebrigtsen, Hanne Sørvaag, Espen Lind og Jon Lord (Deep Purple).
Hun spilte hovedrollen i «Sound of Music» i en oppsetting på Edderkoppen i Oslo. Premieren var 3. september 2008. Forestillingen fikk god kritikk, og hun ble rost for sin dialektbruk og klokkeklare stemme.
Maria Arredondo deltok i Melodi Grand Prix 2010 med låta «The touch» skrevet av Rolf Løvland. Med denne sangen vant hun den norske delfinalen i Bodø 16. januar. I februar 2011 deltok hun i TVNorge-programmet 4-stjernes middag.
Hun jobbet i perioden 2010 - 2015 20% som deltidsarbeider i Heggedal kirke i Asker.
Arredondo ga i 2013 ut albumet Heime nå, som er laget i samarbeid med Martin Halla. Albumet fikk terningkast 2 i Verdens Gang og 3 i Dagbladet.
I 2014 deltok hun i programserien Det sterkeste kjønn som ble sendt på kanalen TV 2.
Sommeren 2014 fridde Torstein Sødal og bryllupet ble avholdt 3. oktober 2015.
Høsten 2018 deltar Maria i sangkonkurransen Stjernekamp som blir sendt på lørdager på NRK.
Studio Oscar

Studio Oscar var en fri ballettgruppe som eksisterte fra 1972 til 1976 i Oslo. Danserne var i hovedsak personer som var ansatt ved Det Norske Teateret:
Fylkesvei 2276

Fylkesvei 2276 går mellom Klinkenberg og Olarud i Jevnaker kommune. Veien er 5,5 km lang.
Frem til 2019 hadde veien betegnelsen Fv2.
Hieronymus (navn)

Etymologi

Hieronymus er en latinsk form av det greske navnet Hieronymos (gresk: Ἱερώνυμος). Det første leddet er dannet av hierós (ἱερὸς), «hellig», og det andre leddet av ónoma (ὄνομα), «navn».
Jerome er en engelsk form av navnet, og Jérôme er fransk form.
Jerry er en kjæleform av Jerome (og andre navn som Jeremy og Gerald).
Jeroen er en nederlandsk form av navnet.
Jerónimo er en spansk og portugisisk form av navnet. Andre spanske varianter av navnet er Gerónimo, Hieronimo og Xeronimo.
Roni er en finsk kortform av navnet, men har også andre ikke-relaterte opprinnelser.
Wipo av Burgund

Liv og virke

Han presenterte arbeidet sitt til Konrads sønn, Henrik III, i 1046, ikke lenge etter at Henrik hadde blitt kronet. I verket ser Wipo subjektet sitt klart, og selv om det er skrevet med kjærlighet er det ikke bare en lovprisning, men også Konrads feil og mangler kommer fram. Han får derimot ikke fram de helhetlige forholdene i samtiden, særlig ikke keiserens forhold til de herskende prinsene og til kirken. Wipos skrivestil er enkel og flytende med et godt språk.
Andre av hans viktige verker er  Proverbia (1027 eller 1028) og Tetralogus Heinrici som er skrevet heksameter på rim. Han skrev en hyllest av keiser Henrik i 1041, og en gripende klagesang på latin da Konrad døde. Det er også antatt at han skrev den liturgiske påskesekvensen Victimae paschali laudes (skjønt tilskrives til Wipo er ikke sikker). Dette var en av fem liturgiske sekvenser som ikke ble strøket da den katolske kirke hadde en revisjon av sine liturgiske bøker i 1570. 
Wipo er representert med en salme i Norsk Salmebok og Norsk salmebok 2013.
VM i fotball 2014 – Gruppe E

Gruppe E i VM i fotball 2014 bestod av Sveits, Ecuador, Frankrike og Honduras. Kampene i denne gruppen ble spilt mellom 15. og 25. juni 2014.
Gruppespillet endte med at Frankrike og Sveits tok seg videre til sluttspillet med to seire hver, mens Ecuador og Honduras røk ut.
Vinneren av gruppe E (Frankrike) møtte toeren i gruppe F (Nigeria) i åttendedelsfinalen som ble spilt 30. juni, mens toeren i gruppe E (Sveits) møtte vinneren av gruppe F (Argentina) i åttendedelsfinalen som ble spilt 1. juli.
P3 Dokumentar

P3 Dokumentar er et norsk dokumentarprogram som har gått på NRK Radio siden 2012. Programmet sender dokumentarer relatert til norsk ungdom og forsøker å fortelle historiene fra de unges perspektiv. Temaene er alt fra råning, psykisk sykdom og til hasjdyrking. Programmet sendes søndager på P3 mellom kl. 9:00 og 9:30.
Redaksjonen består av tre faste radiodokumentarister: Ludvig Løkholm Lewin, Anne Dorte Lunås og Nareas Sae-Khow. Ved siden av disse har andre markante P3-reportere (Frid Kvalpskarmo Hansen, Webjørn S. Espeland, Trine Sollie, Siri Knudsen, Rune Håkonsen, Sven Bisgaard Sundet) og frilansere bidratt med dokumentarer. 
Programmet sendes fra NRK Tyholt i Trondheim.
Første sending kom på lufta den 6. februar 2012.

Priser

Programmet vant i 2014 prisen for «Årets nettsak, liten redaksjon», som ble delt ut av NONA.
I 2012 ble den tildelt «NRKs journalistpris».
Serra Talhada

Historie

Byen ble tidligere kalt «Villa Bella.» Navnet Serra Talhada betyr «Kløyvd fjell» og kommer av et fjell i nærheten som ser ut som det er delt i to av en øks. Byen er også fødeby for den myteomspunnede banditten Lampião.
Lofsdalen

Lofsdalen er en bygd i Härjedalens kommun i Sverige. Plassen hadde 215 innbyggere i 2010.